REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/361-19

25. decembar 2019. godine

B e o g r a d

Z A P I S N I K

137. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 25. DECEMBRA 2019. GODINE

Sednica je počela u 10,31 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Krsto Janjušević, Vesna Marković, Aleksandra Majkić, Neđo Jovanović, Srbislav Filipović, Živan Đurišić i Milena Ćorilić, zamenici članova.

Sednici nisu prisustvovali članovi Odbora: Petar Petrović, Balint Pastor, Vesna Nikolić Vukajlović, Dejan Šulkić, Ljupka Mihajlovska, Gordana Čomić, Bajro Gekić i Vjerica Radeta.

Sednici su prisustvovali predstavnici: iz Ministarstva odbrane: Zoran Lazić, sekretar Ministarstva i pukovnik Nebojša V. Nikolić, načelnik Pravne uprave u Sekretarijatu.

Pre utvrđivanja dnevnog reda sednice, predsednik Odbora obavestio je članove Odbora da je Vlada prethodnog dana obavestila Narodnu skupštinu da povlači iz procedure Predlog zakona o izmenama i dopunama Zakona o upravljanju migracijama, kao i da je Narodna skupština, na dnevni red tekuće sednice, uvrstila u dnevni red Predlog zakona o potvrđivanju Sporazuma Vlade Republike Srbije i Vlade Republike Severne Makedonije o uspostavljanju graničnog prelaza Miratovac – Lojane, koji je podnela Vlada. Imajući u vidu navedeno, predložio je da se sa dnevnog reda sednice skine tačka 2. Razmatranje amandmana na Predlog zakona o izmenama i dopunama Zakona o upravljanju migracijama, kao i da Odbor pod tačkom 2. razmatra Predlog zakona o potvrđivanju Sporazuma Vlade Republike Srbije i Vlade Republike Severne Makedonije o uspostavljanju graničnog prelaza Miratovac – Lojane, koji je podnela Vlada.

O predlogu da se sa dnevnog reda sednice skine tačka 2**.** Razmatranje amandmana na Predlog zakona o izmenama i dopunama Zakona o upravljanju migracijama, koji je podnela Vlada, Odbor je odluku doneo jednoglasno (sa devet glasova za).

O predlogu da se pod tačkom 2**.** razmatraPredlog zakona o potvrđivanju Sporazuma Vlade Republike Srbije i Vlade Republike Severne Makedonije o uspostavljanju graničnog prelaza Miratovac – Lojane, koji je podnela Vlada, Odbor je odluku doneo jednoglasno (sa devet glasova za).

Na predlog predsednika, Odbor je jednoglasno (sa 9 glasova za) utvrdio sledeći

D n e v n i r e d:

- Usvajanje zapisnika sa 136. sednice Odbora.

1. Razmatranje amandmana na Predlog zakona o izmenama i dopunama Zakona o Vojsci Srbije, koji je podnela Vlada;

2. Razmatranje Predloga zakona o potvrđivanju Sporazuma Vlade Republike Srbije i Vlade Republike Severne Makedonije o uspostavljanju graničnog prelaza Miratovac – Lojane, koji je podnela Vlada.

Pre prelaska na odlučivanje o tačkama dnevnog reda, Odbor je jednoglasno, bez primedaba, usvojio zapisnik sa 136. sednice Odbora (sa 9 glasova za).

**Prva tačka dnevnog reda**: Razmatranje amandmana na Predlog zakona o Vojsci Srbije, koji je podnela Vlada

Odbor je, u skladu sa članom 164. Poslovnika Narodne skupštine, razmotrio amandmane na Predlog zakona o Vojsci Srbije i smatra da su u skladu sa Ustavom i pravnim sistemom Republike Srbije sledeći amandmani:

- na član 1. koji je podnela narodni poslanik Vjerica Radeta;

- na član 2. koji je podneo narodni poslanik Aleksandar Šešelj;

- na član 2. koji je podnela narodni poslanik Nataša Jovanović;

- na član 3. koji je podneo narodni poslanik Sreto Perić;

- na član 3. koji je podneo narodni poslanik Milorad Mirčić;

- na član 4. koji je podneo narodni poslanik Nemanja Šarović;

- na član 5. koji je podneo narodni poslanik Miljan Damjanović;

- na član 6. koji je podneo narodni poslanik Nikola Savić;

- na član 7. koji je podneo narodni poslanik Dubravko Bojić;

- na član 8. koji je podnela narodni poslanik Vesna Nikolić Vukajlović;

- na član 8. koji je podnela narodni poslanik Vjerica Radeta;

- na član 8. koji je podneo narodni poslanik Tomislav Ljubenović;

- na član 8. koji je podneo narodni poslanik Zoran Despotović;

- na član 8. koji je podneo narodni poslanik Aleksandar Šešelj;

- na član 8. koji je podneo narodni poslanik Marijan Rističević;

- na član 8. koji je podneo narodni poslanik Filip Stojanović;

- na član 9. koji su zajedno podneli narodni poslanici Božidar Delić i Ružica Nikolić;

- na član 9. koji je podneo narodni poslanik Aleksandar Šešelj;

- na član 10. koji je podnela narodni poslanik Nataša Jovanović;

- na član 11. koji je podneo narodni poslanik Milorad Mirčić;

- na član 11. koji je podneo narodni poslanik Aleksandar Šešelj;

- na član 11. koji je podneo narodni poslanik Miljan Damjanović;

- na član 12. koji su zajedno podneli narodni poslanici Božidar Delić i Petar Jojić;

- na član 13. koji je podneo narodni poslanik Aleksandar Šešelj;

- na član 14. koji su zajedno podneli narodni poslanici Božidar Delić i Aleksandar Šešelj;

- na član 14. koji je podneo narodni poslanik Nemanja Šarović;

- na član 16. koji je podneo narodni poslanik Marijan Rističević.

Odbor je odluku doneo jednoglasno (sa 9 glasova za).

Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda**: Razmatranje Predloga zakona o potvrđivanju Sporazuma Vlade Republike Srbije i Vlade Republike Severne Makedonije o uspostavljanju graničnog prelaza Miratovac – Lojane, koji je podnela Vlada

Odbor je razmotrio Predlog zakona o potvrđivanju Sporazuma Vlade Republike Srbije i Vlade Republike Severne Makedonije o uspostavljanju graničnog prelaza Miratovac – Lojane, koji je podnela Vlada, u načelu i smatra da je Predlog strategije u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 9 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 10,36 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski